Класс сәгате:

**«Минем серле дөньям»**

**Кеше** – ачылып бетмәгән серле дөнья. Тирә - юньдәгеләр өчен генә түгел, үзе өчен дә. Бүген без үзебезнең серле дөньябызны ачарга тырышып карыйк әле.

(Укучылар рәсемнәр буенча сөйлиләр)

Уен “Тылсымлы таяк” (теләк теләү)

***Яхшылык эшлисең килсә - эшлә, батыр, кыю, акыллы, ягымлы буласың килсә - бул! Барысы да үзеңнән тора.Ялкаулыкны җиңәргә, тырышырга, үзеңдә ихтыяр көче булдырырга кирәк.***

**Игелеклелек** (благодарный)– кешеләргә ярдәмчел, изге, яхшы күңелле булу.

**Тугрылык(правдивый)** – чын күңелдән бирелгәнлек, намуслылык, вөҗданлык(гадел, намуслы).

**Саранлык(жадный)** – артык сакчыл, кызганучан.

**Ярдәмчеллек(отзывчивый)** – кемнең булса да хәлен җиңеләйтергә тырышу, эшендә булышу.

* Бу сыйфатларның кайсы уңай, кайсылары кире сыйфатлар?

Ә хәзер **Ш. Галиевның “Акыл теше кемгә чыга”** дигән шигырен тыңлап үтик.

Абый нигә дәшми дисәм,

Ник яңагын тоткан дисәм,

Бүген аңа акыл теше чыккан икән.

Сорадым мин әниемнән:

* Акыл теше кемгә чыга?

Әни әйтте:

* **Әйткән сүзне тыңлаучыга**!

Сорадым мин әтиемнән:

* Акыл теше кемгә чыга?

Әти әйтте:

* **Үз сүзендә торучыга.**

Сорадым мин әбиемнән:

* Акыл теше кемгә чыга?

Әби әйтте:

* **Укып гыйлем җыючыга.**

Сорадым мин үз – үземнән:

* Сабырлыгың чыдар микән?

Ай – һай, әле

Сиңа ул теш чыгар микән?

* Димәк, бу бала нинди?

**Ни чәчсәң, шуны урырсың, ди халык мәкале**.Күңелең яхшылыкта, изгелектә булса, башкалар да сиңа яхшылык белән җавап бирер, яратырлар, хөрмәт итәрләр, бәхетле яшәрсең.

Ә **начар гадәтләр** бары тик борчу, кайгылар гына алып килә.

**Шигырь “Кеше булыйм дисәң” (хор белән)**

Аера бел ак – караны,

Начар юлда йөрмә.

Яхшы белән явызлыкны

Берүк бутый күрмә.

. Кирәк булса коткарырга

Батып баручыны.

Кулың суз да коткар

Сагыш – моңга таручыны.

. Шатландыр син ярдәм кылып

Ялгыз бер әбине.

Үскәнем, дип, син матур, дип,

Юат бер нәнине.

**Укытучы.** Кеше булып яшим дисәң,

Бул син кешелекле.

Бәхетле көн итим дисәң,

Бул син игелекле.

**Уен** (төрле характерлы сыйфатлардан яхшы сыйфатларны сайла!)

**Нәтиҗә:** Әгәр дә намуслы, мәрхәмәтле, гадел булсагыз-бәхетле булырсыз. Авылыбызның иң кешелекле кешеләре, авылыбызның горурлыгы булып үсәрсез дип өметләнеп калам.